CELEX: C2004/217/59
Language: sk
Date: 2004-08-28 00:00:00
Title: Vec T-249/04: Žaloba podaná dňa 2 Philippe Combescot proti Komisii Európskych spoločenstiev

28.8.2004   
            
            
               SK
            
            
               Úradný vestník Európskej únie
            
            
               C 217/33
            
         Žaloba podaná dňa 21. júna 2004: Philippe Combescot proti Komisii Európskych spoločenstiev
   (Vec T-249/04)
   (2004/C 217/59)
   Jazyk konania: taliančina
   Philippe Combescot, v zastúpení: Alberto Maritati a Viola Messa, podal 21.júna 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               konštatoval úplnú nezákonnosť správania nadriadeného p. Combescota a jeho dopad na profesionálny život, kariéru a taktiež na jeho zdravotný stav a následne uznať jeho právo na pomoc podľa článku 24 Služobného poriadku;
            
         
               —
            
            
               konštatovať nezákonnosť hodnotenia služobného postupu, ktorá vyplýva zo stavu vážneho a nezmieriteľného nepriateľstva medzi žalobcom a jeho nadriadeným;
            
         
               —
            
            
               priznať p. Combescotovi právo na odškodnenie za utrpené škody, tak v oblasti morálnej ako aj z hľadiska jeho profesionálneho života a kariéry, ktorého výška nemá byť nižšia ako 1000 euro; zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   V danej veci žalobca tvrdí, že počas obdobia, keď bol pridelený na Delegáciu Komisie v Guatemale, kde vykonával funkciu stáleho radcu, bol vystavený zo strany svojho nadriadeného hrozbám, zastrašovaniu a osobnému a profesionálnemu ponižovaniu. Ide o celý rad diskriminačných postojov, ktoré sa dotkli jeho profesionálneho života a mali vážne dopady na jeho zdravotný stav.
   Žalobca uvádza na podporu svojej žaloby, že odmietnutie žiadosti o pomoc, v zmysle článku 24 Služobného poriadku by malo byť posudzované ako právne neodôvodnené. Okrem toho, hodnotenie služobného postupu dotýkajúce sa sporného obdobia by malo byť považované za protizákonné.